ஈழத்தமிழ் மக்களின் கடைசி நம்பிக்கையும் கைவிட்டுச் சென்று கொண்டு இருக்கிறது. பலரிடம் ஏமாந்து பழக்கப்பட்ட ஈழத்தமிழர்களை, மீண்டும் ஏமாற்றத்தில் ஆழ்த்தி உள்ளது அமெரிக்கா. இலங்கை போர்க்குற்றம் குறித்து சர்வதேச விசாரணை வேண்டும் என்று ஐ.நா-வில் தீர்மானம் கொண்டு வந்த அதே அமெரிக்கா, இன்று உள்நாட்டு விசாரணையே போதும் என்று கூறி இலங்கை அரசுக்கு காவடி தூக்கத் தயாராகிவிட்டது. தமிழர் தேசிய விடுதலை முன்னணியின் தலைவர் பழ.நெடுமாறன் அமெரிக்காவின் மாற்றம் குறித்து கூறும்போது, ‘‘போர்க்குற்றவாளியான இலங்கை மீது சர்வதேச விசாரணை நடத்தவேண்டும் என்று ஐ.நா சபையில் மூன்று முறை அமெரிக்க தீர்மானம் நிறைவேற்றியது. ஆனால், விசாரணைக்குழுவினர் இலங்கைக்குள் வர ராஜபக்ஷே அனுமதிக்கவில்லை. இதை ஐ.நா சபையும் அமெரிக்காவும் கண்டு்கொள்ளவே இல்லை. இதிலிருந்தே ஈழ மக்கள் பற்று காரணமாக அமெரிக்கா இந்தத் தீர்மானத்தைக் கொண்டுவரவில்லை என்பது தெள்ளத்தெளிவாகத் தெரிகிறது.(மேலும்......)